ইউরো জোন যে সংকটের মোকাবেলায় দাঁড়িয়ে তা নিরসনের জন্য সম্প্রতি জার্মানের চ্যান্সেলর মেরাকল একটি নতুন ইইউ সনদ তৈরির প্রয়োজনীয়তার কথা উল্লেখ করেছেন যেখানে বাজেট নিয়ন্ত্রনে তাদের ভেটো দেয়ার ক্ষমতা থাকবে। আবার ব্রিটেন চিরাচরিত রীতি অনুযায়ী তার মুরিব্বায়ানা চরিত্রের কৌশল আরও বেশী প্রয়োগ করতে ইচ্ছুক। এদিকে ঋণ সমস্যা সমাধানে ফ্রান্স-জার্মানের মধ্যে দূরত্ব দিন দিন বেড়েই চলছে। এ ত্রিমুখি টানাপোড়নে ইউরোপের যে কটি দেশ প্রানপনে লড়াই করে এখনো কোন রকমে ঠিকে ছিল অদের এ ত্রিমুখি টানাপোড়নের যাঁতাকলে তাদের দেউলিয়া হতে খুব বেশী সময় লাগবে বলে মনে হয়না। আর এ অবস্থা এভাবে চলতে থাকলে ইউরোপিয়ান ইউনিয়নের সাধারণ মুদ্রা “ইউরোকে” বাচিয়ে রাখাই হবে দায়।